Tidligere var stort set alle pensionsprodukter med garanti, og pensionsselskabet gav således kunden en garanti for en vis minimumsudbetaling. Pensionsselskaberne har udviklet de ugaranterede produkter for at kunne give kunderne mulighed for at opnå et højere forventet afkast. Når der ikke er nogen garanti, kan selskaberne investere kundernes penge i aktiver med højere forventet investeringsafkast. Samtidig gør nye kapitaldækningsregler garantier dyrere for kunderne.